Tonkedeg

270px
12px|Tonkedeg <small>Tonkedeg180px|center
Tonkedeg () zo ur gumun e Breizh, e Treger, e departamant Aodoù-an-Arvor.
Douaroniezh
Etre ar stêrioù Leger er c'hornôg ha Gindi er reter emañ Tonkedeg. Bevennet eo gant Lannuon en norzh, Kaouenneg ha Kawan er reter, Plûned er su, Ar C'houerc'had er mervent ha Ploubêr er c'hornôg.
Anv
Stummoù skrivet
Tonkadoc, 1231 ; Tonguedec, 1235 ; Tonkedoc, 1239, 1242 ; Tonquedec, 1253, 1267, 1300, c. 1330 ; Tonquedeuc, 1395 ; Tonquedec e dibenn ar  Tanguy, Bernard : Dictionnaire des noms de communes, trèves et paroisses des Côtes d'Armor – Origine et signification, ArMen - Le Chasse-Marée, 2003 .
Gerdarzh
Eus al lesanv Tonkadok ("Tonkedek") bet roet da aotrou ar c'hastell bet savet e dibenn an  gant Prigent (Prit gent, A lignez kaer) Koedmen-Pentevr e teu anv kêr hep mar ebet Léon Fleuriot (1964) : Le vieux breton – Éléments d'une grammaire, Slatkine Reprints, 1989  • §11, IV, p. 45 ; §57,2 p. 173 ; §101, II, 6 p. 244 ; §146, II, 2 p. 320..
Ardamezioù
En gul e seizh ruilhenn en argant, 3, 3, 1 eo deskrivadur ar skoed, a zo hini an tiegezh Koedmen abaoe 1298 Froger, Michel & Pressensé, Michel : Armorial des communes des Côtes-d'Armor et Ille-et-Vilaine, Froger & Pressensé, 2008 .
Istor

Etre ar 24 a viz Genver hag an 8 a viz Even 1394, an dug Yann IV a lakaas dismantrañ kastell an tiegezh Koedmen, a oa kevredet gant e enebour Olier V Klison.

Ur barrouz e voe Tonkedeg ken abred ha 1426.
D'ar 17 a viz Eost 1447 e voe lakaet iliz Tonkedeg da iliz chabistr dre ur builh a-berzh ar pab Nikolaz V diwar goulenn Roland V Koedmen, beskont Tonkedeg.

E deroù 1588 e savas beskont Tonkedeg ur gwarnizon evit servijout ar roue gall Henri III en e vrezel enep ar C'hevre katolik. E miz Gwengolo 1589 e voe trec'h ar gwarnizon-se war ar gevredidi, hogen e kastell Tonkedeg e varvas o fenn goude an distro. Meur a emgann a voe c'hoazh enep ar C'hevre betek 1598.

E miz C'hwevrer 1614 e voe kemeret ar c'hastell gant breur beskont Tonkedeg hag un nebeud soudarded ; e miz Ebrel e voe adtapet gant un dousennad tudjentil deuet eus Lannuon.
D'ar 16 a viz Kerzu 1636 e voe gwerzhet beskontelezh Tonkedeg da René  Kengo a Lanwal (1586–1644) ; d'an 22 a viz Gouere 1637 e voe ar beskont nevez er c'hastell, a oa bet unan eus melloù chadenn-difenn dugelezh Breizh René I de Quengo de Tonquédec.

D'an 10 a viz C'hwevrer 1790 e voe dilennet ar maer kentañ, pa oa war-dro 1 700 a dud o chom er gumun.

Brezel-bed kentañ
 Mervel a reas 70 gwaz abalamour d'ar brezel hervez monumant ar re varv, da lavarout eo 4,35 % ag ar boblañs hervez an niveradeg bet graet e 1911 Memorial Gen Web ; tri anezhe a varvas  e Belgia e miz  Eost 1914 :  unan e Jemeppe-sur-Sambre d’an 22, soudard e oa  er 48 Rujumant Troadegiezh Fichenn hiniennel - Memorial Genweb, unan  e Falisolle d’an 22 ivez, soudard e oa er 47 Rujumant Troadegiezh Fichenn hiniennel - Memorial Genweb hag ur c’horporal er 47 Rujumant Troadegiezh]] e Mettet d’an 23 Fichenn hiniennel - Memorial Genweb ; ur soudard all a voe lazhet e Boezinge e Flandrez Belgia d’an 22 a viz Ebrel 1915, soudard e oa er 74 Rujumant Troadegiezh Tiriadel Fichenn hiniennel - Memorial Genweb.
Eil Brezel-bed
 Mervel a reas 16 den ag ar gumun abalamour d'ar brezel, hervez monumant ar re varv.
Brezelioù didrevadennañ
Brezel Aljeria : mervel a reas ur soudard eus Tonkedeg d'an 22 a viz Genver 1955 e Tunizia.

 Monumantoù ha traoù heverk 

Eizh chapel zo ivez : Kerriwalan, Kerveur (aet da get), al Loc'h, Logivi, Sant-David, Sant-Gweltaz, Sant-Gwenole ha Sant-Medard.
 Monumant ar re varv e-tal an iliz katolik Luc'hskeudenn.
 Plakennoù ar re varv (1914-1918 ha 1939-1945) en iliz katolik Memorial Genweb.
 Monumant an tri rezistant eus ar gumun bet lazhet e 1944 Luc’hskeudenn.

 Emdroadur ar boblañs, 1793–1896 

 1 201 a dud (hep kontoù doubl) zo bet renablet e Tonkedeg e 2021 INSEE.

 Brezhoneg 
 D'an 23 a viz Mae 2006 e voe votet ar garta Ya d'ar brezhoneg gant kuzul-kêr ar gumun.
 Tud 
Jañ-Mai 'n Olier, tad-kozh Anjela Duval, gouestlet ul levr dezhañ ganti (Tad-kozh Roperz-Huon)
A orin eus Tonkedeg
Guillaume Emmanuel Marie de Quengo de Tonquédec, aktour (bet ganet e Pariz, 1966)
Beziet eno
Louise de Quengo (1584-1656) Ouest-France, 17/08/2015
 Ardamezeg ar familhoù 
60pxd'Acigné
Beskonted Tonkedeg
En erminoù e dreustell zivouedet en gul karget gant teir flourdilizenn en aour.|

Darempredoù etrebroadel
Gevelliñ
Cora Finne, kontelezh An Clár,  – 1999

Levrlennadur
  Couffon, René : Recherche sur les églises primitives, Bulletins et Mémoires, Société d'Émulation des Côtes du Nord, 1945-1946.
  Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
Liammoù diavaez
  Kartenn IGN
  Château de Tonquédec

Notennoù ha daveoù

Rummad:Kumunioù Aodoù-an-Arvor